ഹരിതയെ തുണച്ചവരുടെ കത്ത് പിന്വലിപ്പിക്കാന് നീക്കം സമ്മര്ദ്ദമേറ്റി ലീഗ് മലപ്പുറം: ഹരിതയെ പിന്തുണച്ച് എം.എസ്.എഫ് ജില്ലാ കമ്മിറ്റികള് അയച്ച കത്ത് പിന്വലിപ്പിക്കാന് നീക്കം. ഹരിതയെ പിന്തുണക്കുന്ന നിലപാട് തിരുത്തണമെന്ന് കത്തയച്ച ജില്ലാ കമ്മിറ്റികളോട് മുസ്ലീം ലീഗ് നേതൃത്വം ആവശ്യപ്പെട്ടു. സംസ്ഥാന നേതാക്കള് ലൈംഗികാധിക്ഷേപം നടത്തിയെന്നാരോപിച്ച് രംഗത്തെത്തിയ ഹരിതയെ പിന്തുണച്ച് എംഎസ്എഫിന്റെ 12 ജില്ലാക്കമ്മിറ്റികളാണ് കത്ത് നല്കിയത്. എന്നാല്, എംഎസ്എഫ് സംസ്ഥാന പ്രസിഡന്റ് പി.െക. നവാസിനെ പുറത്താക്കാന് 12 ജില്ലാ കമ്മിറ്റികള് ആവശ്യപ്പെട്ടെന്ന പേരില് പ്രചരിക്കുന്ന കത്തുകള് വ്യാജമെന്ന് സംസ്ഥാന പ്രസിഡന്റും ഏഴു ജില്ലാ കമ്മിറ്റികളും വ്യക്തമാക്കി രംഗത്ത് എത്തിയിരുന്നു. മലപ്പുറം, പാലക്കാട്, ഇടുക്കി, തിരുവനന്തപുരം, എറണാകുളം, ആലപ്പുഴ, തൃശൂര് കമ്മിറ്റികളാണ് രംഗത്തുവന്നത്. ആരോപണവിധേയനായ അധ്യക്ഷന് നവാസിനെതിരെ നടപടി വേണമെന്നാണ് ആവശ്യം. നിലവില് 5 ജില്ലാ കമ്മിറ്റികളോടാണ് കത്ത് പിന്വലിക്കാന് ആവശ്യപ്പെട്ടത്. വനിതാ കമ്മീഷന് ഹരിത പരാതി നല്കിയതിന് തൊട്ടടുത്ത ദിവസമാണ് നടപടി ആവശ്യപ്പെട്ട് ജില്ലാ ഘടകങ്ങള് കത്ത് അയച്ചത്.The post ഹരിതയെ തുണച്ചവരുടെ കത്ത് പിന്വലിപ്പിക്കാന് നീക്കം സമ്മര്ദ്ദമേറ്റി ലീഗ് first appeared on MalayalamExpressOnline.